CELEX: 32016R0459
Language: mt
Date: 2016-03-18 00:00:00
Title: Regolament ta' Implimentazzjoni tal-Kummissjoni (UE) 2016/459 tat-18 ta' Marzu 2016 li jemenda r-Regolament (KE) Nru 1235/2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi (Test b'rilevanza għaż-ŻEE)

31.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 80/14
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/459
   tat-18 ta' Marzu 2016
   li jemenda r-Regolament (KE) Nru 1235/2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 834/2007 tat-28 ta' Ġunju 2007 dwar il-produzzjoni organika u t-tikkettar ta' prodotti organiċi u li jħassar ir-Regolament (KEE) Nru 2092/91 (1), u b'mod partikolari l-Artikolu 33(2) u (3) u l-Artikolu 38(d) tiegħu,
   Billi:
   
               (1)
            
            
               L-Anness III tar-Regolament tal-Kummissjoni (KE) Nru 1235/2008 (2) jistabbilixxi l-lista ta' pajjiżi terzi li s-sistemi tal-produzzjoni u l-miżuri tal-kontroll tagħhom għall-produzzjoni organika ta' prodotti agrikoli huma rikonoxxuti bħala ekwivalenti għal dawk stabbiliti fir-Regolament (KE) Nru 834/2007.
            
         
               (2)
            
            
               Ir-rikonoxximent tal-Kanada skont l-Artikolu 33(2) tar-Regolament (KE) Nru 834/2007 attwalment japplika għal, inter alia, prodotti agrikoli pproċessati biex jintużaw bħala ikel u għalf b'ingredjenti organiċi li tkabbru fil-Kanada. Il-Kanada ressqet talba lill-Kummissjoni biex tespandi l-għarfien tagħha għall-prodotti pproċessati biex jintużaw bħala ikel u għalf b'ingredjenti organiċi importati minn pajjiżi terzi u ċċertifikati skont il-leġiżlazzjoni tal-Kanada dwar il-prodotti organiċi. L-eżami tal-informazzjoni li tressqet ma' dik it-talba, il-kjarifiki sussegwenti pprovduti mill-Kanada u l-eżami fuq il-post tal-produzzjoni u tal-miżuri ta' kontroll applikati għall-prodotti pproċessati b'ingredjenti importati, wasslu għall-konklużjoni li f'dak il-pajjiż ir-regoli li jirregolaw il-produzzjoni u l-kontroll tal-prodotti pproċessati b'ingredjenti organiċi importati huma ekwivalenti għal dawk stabbiliti fir-Regolament (KE) Nru 834/2007 u fir-Regolament tal-Kummissjoni (KE) Nru 889/2008 (3). Konsegwentement, ir-rikonoxximent tal-ekwivalenza tas-sistemi tal-produzzjoni u tal-miżuri ta' kontroll tal-Kanada għandu japplika wkoll għall-prodotti pproċessati biex jintużaw bħala ikel u għalf b'ingredjenti organiċi importati ċċertifikati skont il-leġiżlazzjoni Kanadiża.
            
         
               (3)
            
            
               Barra minn hekk, ir-rikonoxximent eżistenti tal-Kanada jeskludi l-inbid organiku. Il-Kanada ressqet talba lill-Kummissjoni biex tespandi r-rikonoxximent tagħha għall-inbid organiku ċċertifikat skont il-leġiżlazzjoni tal-Kanada dwar il-prodotti organiċi. L-eżami tal-informazzjoni li tressqet ma' dik it-talba u l-kjarifiki sussegwenti pprovduti mill-Kanada wasslu għall-konklużjoni li f'dak il-pajjiż ir-regoli li jirregolaw il-produzzjoni u l-kontrolli tal-inbid organiku huma ekwivalenti għal dawk stabbiliti fir-Regolamenti (KE) Nru 834/2007 u (KE) Nru 889/2008. Konsegwentement, ir-rikonoxximent tal-ekwivalenza tas-sistemi tal-produzzjoni u tal-miżuri ta' kontroll tal-Kanada għandu japplika wkoll għall-inbid organiku ċċertifikat skont il-leġiżlazzjoni Kanadiża.
            
         
               (4)
            
            
               L-Anness IV tar-Regolament (KE) Nru 1235/2008 fih lista ta' awtoritajiet ta' kontroll u ta' korpi ta' kontroll li huma kompetenti biex iwettqu l-kontrolli u joħorġu ċ-ċertifikati f'pajjiżi terzi għall-fini ta' ekwivalenza. B'konsegwenza tal-espansjoni tar-rikonoxximent tal-Kanada għall-prodotti pproċessati biex jintużaw bħala ikel u għalf b'ingredjenti organiċi importati għall-inbid organiku ċċertifikat skont il-leġiżlazzjoni Kanadiża u l-emendi korrispondenti tal-Anness III ta' dak ir-Regolament, jeħtieġ li jitħassru mill-Anness IV ta' dak ir-Regolament il-korpi ta' kontroll rilevanti rikonoxxuti s'issa għall-importazzjoni ta' prodotti pproċessati biex jintużaw bħala ikel b'ingredjenti organiċi importati u tal-inbid organiku (il-kategorija D) mill-Kanada.
            
         
               (5)
            
            
               Għaldaqstant, l-Annessi III u IV tar-Regolament (KE) Nru 1235/2008 għandhom jiġu emendati skont dan.
            
         
               (6)
            
            
               Sabiex il-korpi ta' kontroll elenkati fl-Anness IV tar-Regolament (KE) Nru 1235/2008 li huma rikonoxxuti għall-Kanada fir-rigward tal-prodotti pproċessati biex jintużaw bħala ikel b'ingredjenti organiċi importati u tal-inbid organiku, jaddattaw ruħhom għall-emendi magħmula minn dan ir-Regolament, l-emenda tal-Anness IV tar-Regolament (KE) Nru 1235/2008 għandha tapplika biss wara perjodu ta' żmien raġonevoli.
            
         
               (7)
            
            
               Il-miżuri stipulati f'dan ir-Regolament huma skont l-opinjoni tal-Kumitat għall-produzzjoni organika,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 1235/2008 huwa emendat kif ġej:
   
               (1)
            
            
               L-Anness III huwa emendat skont l-Anness I ta' dan ir-Regolament;
            
         
               (2)
            
            
               L-Anness IV huwa emendat skont l-Anness II ta' dan ir-Regolament.
            
         Artikolu 2
   Dan ir-Regolament jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Il-punt (2) tal-Artikolu 1 għandu japplika mis-7 ta' Lulju 2016.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta' Marzu 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 189, 20.7.2007, p. 1.
   
      (2)  Ir-Regolament tal-Kummissjoni (KE) Nru 1235/2008 tat-8 ta' Diċembru 2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi (ĠU L 334, 12.12.2008, p. 25).
   
      (3)  Ir-Regolament tal-Kummissjoni (KE) Nru 889/2008 tal-5 ta' Settembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta' prodotti organiċi fir-rigward tal-produzzjoni, it-tikkettar u l-kontroll organiku (ĠU L 250, 18.9.2008, p. 1).
   
      ANNESS I
      L-Anness III tar-Regolament (KE) Nru 1235/2008 huwa emendat kif ġej:
      
                  (1)
               
               
                  Fl-entrata dwar il-Kanada, il-punt 1 “Kategoriji tal-prodotti”, ir-ringiela “Prodotti agrikoli pproċessati biex jintużaw bħala ikel”, in-nota 1 f'qiegħ il-paġna hija mħassra;
               
            
                  (2)
               
               
                  Il-Punt 2 “Oriġini” huwa sostitwit b'dan li ġej:
                  
                              “2.
                           
                           
                              
                                 Oriġini: il-prodotti tal-kategorija A, B u F li tkabbru fil-Kanada u l-prodotti tal-kategorija D u E pproċessati fil-Kanada b'ingredjenti mkabbra organikament fil-Kanada jew li ġew importati lejn il-Kanada skont il-leġiżlazzjoni Kanadiża.”
                           
                        
            
   
      ANNESS II
      L-Anness IV tar-Regolament (KE) Nru 1235/2008 huwa emendat kif ġej:
      
                  (1)
               
               
                  Fl-entrata dwar “CCOF Certification Services”, fil-punt 3, ir-ringiela dwar il-Kanada hija mħassra;
               
            
                  (2)
               
               
                  Fl-entrata dwar “Ecocert SA”, fil-punt 3, ir-ringiela dwar il-Kanada hija mħassra;
               
            
                  (3)
               
               
                  Fl-entrata dwar “IMOswiss AG”, fil-punt 3, ir-ringiela dwar il-Kanada hija mħassra;
               
            
                  (4)
               
               
                  Fl-entrata dwar “International Certification Services, Inc.”, fil-punt 3, ir-ringiela dwar il-Kanada hija mħassra;
               
            
                  (5)
               
               
                  Fl-entrata dwar “Letis S.A.”, fil-punt 3, ir-ringiela dwar il-Kanada hija mħassra;
               
            
                  (6)
               
               
                  Fl-entrata dwar “Oregon Tilth”, fil-punt 3, ir-ringiela dwar il-Kanada hija mħassra;
               
            
                  (7)
               
               
                  Fl-entrata dwar “Organic crop improvement association”, fil-punt 3, ir-ringiela dwar il-Kanada hija mħassra;
               
            
                  (8)
               
               
                  Fl-entrata dwar “Quality Assurance International”, fil-punt 3, ir-ringiela dwar il-Kanada hija mħassra.